REPUBLIKA SRBIJA

NARODNA SKUPŠTINA

01 Broj 06-2/146-21

6. maj 2021. godine

B e o g r a d

**Z A P I S N I K**

**DESETE SEDNICE PRVOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2021. GODINI,**

**ODRŽANE 29. APRILA I 5. I 6. MAJA 2021. GODINE**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 89 narodnih poslanika, a primenom elektronskog sistema za glasanje utvrđeno je da je u sali prisutan 131 narodni poslanik, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva zdravlja, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od predsednika Vlade i Aleksandar Marković, predstavnik Poslaničke grupe „Aleksandar Vučić - za našu decu“ - od Ministarstva spoljnih poslova.

Predsedavajući dr Vladimir Orlić, potpredsednik Narodne skupštine, obavestio je da je sprečen da sednici prisustvuje narodni poslanik Vladan Zagrađanin.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Zagorka Aleksić, Svetozar Andrić, Dušan Bajatović, Arđend Bajrami, Nadire Bećiri, dr Marko Bogdanović, Vladimir Đukanović, Milan Đurica, Ninoslav Erić, Ilija Životić, Krsto Janjušević, Jovan Kolundžija, Đorđe Komlenski, Nikola Lazić, Sanja Lakić, Sofija Maksimović, prof. dr Vladimir Marinković, Vesna Marković, Dragan D. Marković, prof. dr Predrag Marković, Jelena Mijatović, Marko Mladenović, Olivera Nedeljković, Slađana Nikolić, Jovan Palalić, Biljana Pantić Pilja, Ljubo Petrović, Mira Petrović, Milena Popović, Misala Pramenković, Katarina Rakić, Ivan Ribać, Vesna Stjepanović, Ivan Tasovac, Radovan Tvrdišić, Marija Todorović, Toma Fila, Aco Petrović i Ljiljana Kuzmanović-Vujaković.

Narodna skupština je, većinom glasova (od 136 prisutnih narodnih poslanika, 125 je glasalo za, a 11 nije glasalo), usvojila Zapisnik Sedme sednice Prvog redovnog zasedanja Narodne skupštine Republike Srbije u 2021. godini, održane 13. i 14. aprila 2021. godine

Zatim je Narodna skupština prešla na utvrđivanje dnevnog reda.

Izjašnjavajući se o predlogu za dopunu predloženog dnevnog reda, Narodna skupština nije prihvatila predlog narodnog poslanika Miodraga Linte da se dnevni red dopuni tačkom Predlog zakona o izmenama i dopunama Zakona o izbeglicama, koji je podneo Narodnoj skupštini 23. marta 2021. godine (nakon obrazloženja narodnog poslanika Miodraga Linte, od 140 prisutnih narodnih poslanika, 11 je glasalo za, a 129 nije glasalo)

Narodna skupština je, većinom glasova (od 141 prisutnog narodnog poslanika, 133 su glasala za, a osam nije glasalo), prihvatila predlog narodnog poslanika dr Aleksandra Martinovića da se obavi:

**1. zajednički načelni pretres o:**

**- Predlogu zakona o izmenama i dopunama Zakona o kulturi**, koji je podnela Vlada (broj 011-633/21 od 9. aprila 2021. godine),

**- Predlogu zakona o izmenama i dopunama Zakona o akreditaciji**, koji je podnela Vlada (broj 011-598/21 od 5. aprila 2021. godine),

**- Predlogu zakona o predmetima od dragocenih metala**, koji je podnela Vlada (broj 011-597/21 od 5. aprila 2021. godine) i

**- Predlogu zakona o izmenama i dopunama Zakona o sprečavanju dopinga u sportu**, koji je podnela Vlada (broj 011-635/21 od 9. aprila 2021. godine);

**2. zajednički jedinstveni pretres o:**

**- Predlogu zakona o potvrđivanju ugovora o socijalnoj sigurnosti između Vlade Republike Srbije i Vlade Kvebeka**, koji je podnela Vlada (broj 011-637/21 od 9. aprila 2021. godine),

**- Predlogu zakona o potvrđivanju Protokola za izmenu i dopunu Sporazuma između Vlade Republike Srbije i Vlade SAD o naučnoj i tehnološkoj saradnji**, koji je podnela Vlada(broj 011-636/21 od 9. aprila 2021. godine) i

**- Predlogu zakona o potvrđivanju Sporazuma Vlade Republike Srbije i Vlade Ruske Federacije o saradnji u oblasti biljnog karantina i zaštite bilja**, koji je podnela Vlada (broj 011-634/21 od 9. aprila 2021. godine);

**3. zajednički jedinstveni pretres o:**

**- Predlogu odluke o izboru sudija koji se prvi put biraju na sudijsku funkciju,** koji je podneo Visoki savet sudstva (broj 119-639/21 od 9. aprila 2021. godine) i

**- Predlogu odluke o izboru sudija koji se prvi put biraju na sudijsku funkciju,** koji je podneo Visoki savet sudstva (broj 119-640/21 od 9. aprila 2021. godine).

Narodna skupština je, većinom glasova (od 141 prisutnog narodnog poslanika, 134 su glasala za, a sedam nije glasalo), utvrdila dnevni red Desete sednice Prvog redovnog zasedanja Narodne skupštine Republike Srbije u 2021. godini, u celini.

Tako utvrđen dnevni red je sledeći:

**1. Predlog zakona o izmenama i dopunama Zakona o kulturi**, koji je podnela Vlada (broj 011-633/21 od 9. aprila 2021. godine),

**2. Predlog zakona o izmenama i dopunama Zakona o akreditaciji**, koji je podnela Vlada (broj 011-598/21 od 5. aprila 2021. godine),

**3. Predlog zakona o predmetima od dragocenih metala**, koji je podnela Vlada (broj 011-597/21 od 5. aprila 2021. godine),

**4. Predlog zakona o izmenama i dopunama Zakona o sprečavanju dopinga u sportu**, koji je podnela Vlada (broj 011-635/21 od 9. aprila 2021. godine),

**5. Predlog zakona o potvrđivanju ugovora o socijalnoj sigurnosti između Vlade Republike Srbije i Vlade Kvebeka**, koji je podnela Vlada (broj 011-637/21 od 9. aprila 2021. godine),

**6. Predlog zakona o potvrđivanju Protokola za izmenu i dopunu Sporazuma između Vlade Republike Srbije i Vlade SAD o naučnoj i tehnološkoj saradnji**, koji je podnela Vlada(broj 011-636/21 od 9. aprila 2021. godine),

**7. Predlog zakona o potvrđivanju Sporazuma Vlade Republike Srbije i Vlade Ruske Federacije o saradnji u oblasti biljnog karantina i zaštite bilja**, koji je podnela Vlada (broj 011-634/21 od 9. aprila 2021. godine).

**8. Predlog odluke o izboru sudija koji se prvi put biraju na sudijsku funkciju,** koji je podneo Visoki savet sudstva (broj 119-639/21 od 9. aprila 2021. godine) i

**9. Predlog odluke o izboru sudija koji se prvi put biraju na sudijsku funkciju,** koji je podneo Visoki savet sudstva (broj 119-640/21 od 9. aprila 2021. godine).

Predsedavajući je, saglasno članu 90. stav 1. Poslovnika, obavestio da su pozvani da sednici prisustvuju: Maja Gojković, potpredsednik Vlade i ministar kulture i informisanja, Anđelka Atanasković, ministar privrede, Vanja Udovičić, ministar omladine i sporta, Milan Savić, državni sekretar u Ministarstvu omladine i sporta, Darko Udovičić, pomoćnik ministra omladine i sporta, Vukica Kilibarda, vršilac dužnosti sekretara Ministarstva kulture i informisanja, Radovan Jokić i Danijela Vanušić, vršioci dužnosti pomoćnika ministra kulture i informisanja, Aleksandar Starčević, vršilac dužnosti pomoćnika ministra privrede, Milija Lazarević, vršilac dužnosti sekretara Ministarstva omladine i sporta, Miodrag Dugandžija, viši savetnik u Ministarstvu privrede, Tanja Petrović, Dragana Zečević i Željko Lalić, samostalni savetnici u Ministarstvu privrede i Saša Đokić, posebni savetnik ministra privrede.

Zatim je Narodna skupština prešla na **zajednički načelni pretres o predlozima zakona iz tačaka od 1. do 4. dnevnog reda**.

Predsedavajući dr Vladimir Orlić, potpredsednik Narodne skupštine je, saglasno članu 157. stav 2. Poslovnika, otvorio zajednički načelni pretres o:

**- Predlogu zakona o izmenama i dopunama Zakona o kulturi,**

**- Predlogu zakona o izmenama i dopunama Zakona o akreditaciji,**

**- Predlogu zakona o predmetima od dragocenih metala** i

**- Predlogu zakona o izmenama i dopunama Zakona o sprečavanju dopinga u sportu.**

Uvodno izlaganje o predlozima zakona podneli su predstavnici predlagača Maja Gojković, potpredsednik Vlade i ministar kulture i informisanja, Anđelka Atanasković, ministar privrede (nakon čega je predsedavajući, saglasno članu 27. i članu 87. st. 2. i 3. Poslovnika, produžio rad Narodne skupštine i posle 18,00 časova) i Vanja Udovičić, ministar omladine i sporta.

U zajedničkom načelnom pretresu učestvovali su narodni poslanici: Elvira Kovač, izvestilac Odbora za evropske integracije, Sandra Božić, izvestilac Odbora za kulturu i informisanje (povodom čijeg izlaganja se za reč javila ministar Maja Gojković), Veroljub Arsić, izvestilac Odbora za privredu, regionalni razvoj, trgovinu, turizam i energetiku, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ (nakon čijeg izlaganja su se za reč javili ministri Maja Gojković i Vanja Udovičić, a zatim se za repliku javio narodni poslanik dr Muamer Zukorlić), Vojislav Vujić, predstavnik Poslaničke grupe JEDINSTVENA SRBIJA (JS), Elvira Kovač, zamenik predsednika Poslaničke grupe SAVEZ VOJVOĐANSKIH MAĐARA, Sandra Božić, zamenik predsednika Poslaničke grupe „Aleksandar Vučić - za našu decu“ (nakon čijeg izlaganja su se za reč javili ministri Maja Gojković i Vanja Udovičić), Jelena Mihailović, predstavnik Poslaničke grupe SOCIJALISTIČKA PARTIJA SRBIJE (SPS) (nakon čijeg izlaganja se za reč javila ministar Maja Gojković), Nataša Mihailović Vacić, zamenik predsednika Poslaničke grupe Socijaldemokratska partija Srbije (nakon čijeg izlaganja se za reč javila ministar Maja Gojković, a zatim se za repliku javila narodni poslanik Nataša Mihailović Vacić), prof. dr Jahja Fehratović (nakon čijeg izlaganja se za reč javila ministar Anđelka Atanasković), Marija Jevđić i Samira Ćosović.

Zatim je predsedavajući, u skladu sa članom 98. stav 4. Poslovnika, zaključio zajednički načelni pretres o predlozima zakona iz tačaka 1. do 4. dnevnog reda i odredio pauzu do 16,00 časova.

Nakon pauze, sednica je nastavljena u 16,00 časova.

U skladu sa članom 205. Poslovnika, pristupljeno je postavljanju poslaničkih pitanja, u vremenu od 16,00 do 19,00 časova.

Pre prelaska na postavljanje poslaničkih pitanja, predsednik Narodne skupštine je podsetio na odredbe Poslovnika koje se odnose na način postavljanja poslaničkih pitanja.

Poslanička pitanja postavili su narodni poslanici: Života Starčević - Ani Brnabić, predsedniku Vlade, Maji Popović, ministru pravde, Aleksandru Vulinu, ministru unutrašnjih poslova i prof. dr Zorani Z. Mihajlović, potpredsednici Vlade i ministru rudarstva i energetike, a odgovore su dale predsednik Vlade i ministar Maja Popović, nakon čega je narodni poslanik Života Starčević postavio dopunsko pitanje predsedniku Vlade, ministru Maji Popović i ministru Aleksandru Vulinu, a odgovor je dala predsednik Vlade, posle čega je narodni poslanik Života Starčević komentarisao i ovaj odgovor, Vladan Glišić - predsedniku Vlade, koja je dala odgovor, nakon čega je narodni poslanik Vladan Glišić komentarisao odgovor i postavio dopunsko pitanje predsedniku Vlade, koja je odgovorila, posle čega je narodni poslanik Vladan Glišić komentarisao i ovaj odgovor, Samir Tandir – predsedniku Vlade, Ireni Vujović, ministru zaštite životne sredine i Tomislavu Momiroviću, ministru građevinarstva, saobraćaja i infrastrukture, a odgovor je dala ministar Irena Vujović, nakon čega je narodni poslanik Samir Tandir komentarisao odgovor i postavio dopunsko pitanje ministru Tomislavu Momiroviću, ministru prof. dr Zorani Z. Mihajlović i Branislavu Nedimoviću, potpredsedniku Vlade i ministru poljoprivrede, šumarstva i vodoprivrede, a odgovore su dali ministar Tomislav Momirović, ministar Branislav Nedimović i predsednik Vlade, posle čega je narodni poslanik Samir Tandir komentarisao i ove odgovore, Jasmina Karanac - predsedniku Vlade, koja je dala odgovor, nakon čega je narodni poslanik Jasmina Karanac komentarisala odgovor i postavila dopunsko pitanje ministru Tomislavu Momiroviću, a odgovore su dali ministar Tomislav Momirović i predsednik Vlade, posle čega je narodni poslanik Jasmina Karanac komentarisala i ove odgovore, dr Emeše Uri - dr Zlatiboru Lončaru, ministru zdravlja, koji je dao odgovor, nakon čega je narodni poslanik dr Emeše Uri komentarisala odgovor i postavila dopunsko pitanje ministru Tomislavu Momiroviću, a odgovore su dali ministar Tomislav Momirović i predsednik Vlade, posle čega je narodni poslanik dr Emeše Uri komentarisala i ove odgovore, Dragan M. Marković - Milanu Krkobabiću, ministru za brigu o selu, koji je dao odgovor, nakon čega je narodni poslanik Dragan D. Marković komentarisao odgovor, Đorđe Milićević - predsedniku Vlade, koja je dala odgovor, nakon čega je narodni poslanik Đorđe Milićević komentarisao odgovor i postavio dopunsko pitanje Branku Ružiću, prvom potpredsedniku Vlade i ministru prosvete, nauke i tehnološkog razvoja, koji je dao odgovor, posle čega je narodni poslanik Đorđe Milićević komentarisao i ovaj odgovor, Milimir Vujadinović - predsedniku Vlade, a odgovore su dali predsednik Vlade i ministar Tomislav Momirović, nakon čega je narodni poslanik Milimir Vujadinović komentarisao odgovor i postavio dopunsko pitanje predsedniku Vlade, koja je dala odgovor, posle čega je narodni poslanik Milimir Vujadinović komentarisao i ovaj odgovor i Nebojša Bakarec – predsedniku Vlade i ministru Maji Popović, a odgovor je dala predsednik Vlade, posle čega je predsedavajući obavestio da je završen deo sednice koji se odnosi na poslanička pitanja i zahvalio se predsedniku i članovima Vlade na učešću u radu.

Prvog dana rada, sednica je završena u 19 časova i 5 minuta.

**Drugi dan rada – 5. maj 2021. godine**

Sednica je počela u 10 časova i 10 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuju 94 narodna poslanika, a primenom elektronskog sistema za glasanje utvrđeno je da je u sali prisutno 130 narodnih poslanika i da postoje uslovi za rad.

Predsednik je obavestio da su sprečeni da sednici prisustvuju narodni poslanici: prof. dr Žarko Obradović, dr Vesna Ivković i Jelisaveta Veljković.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Dušan Bajatović, Arđend Bajrami, Nadire Bećiri, dr Marko Bogdanović, Nikola Vojinović, Vladan Glišić, Đorđe Dabić, prof. dr Zoran Dragišić, Vladimir Đukanović, Milan Đurica, Ninoslav Erić, Ilija Životić, Krsto Janjušević, Marija Jevđić, Sanja Jefić Branković, mr Jadranka Jovanović, doc. dr Mihailo Jokić, Nemanja Joksimović, Šaip Kamberi, Ana Karadžić, Dragomir Karić, Nandor Kiš, Stefan Krkobabić, Nikola Lazić, Sofija Maksimović, Dragan D. Marković, prof. dr Predrag Marković, Aleksandar Mirković, Marko Mladenović, Olivera Nedeljković, prof. dr Aleksandra Pavlović Marković, Biljana Pantić Pilja, Ljubo Petrović, Mira Petrović, Snežana Petrović, Milena Popović, Misala Pramenković, Dijana Radović, Katarina Rakić, Vesna Stambolić, Ivan Tasovac, Đorđe Todorović, Milan Urošević, Srbislav Filipović, Ljiljana Kuzmanović-Vujaković, Marina Mirković, Mina Kitanović, Nikola Kožović i Predrag Milošević.

Predsednik je, saglasno članu 90. stav 1. Poslovnika, obavestio da su pozvani da sednici prisustvuju: Branko Ružić, prvi potpredsednik Vlade i ministar prosvete, nauke i tehnološkog razvoja, Branislav Nedimović, potpredsednik Vlade i ministar poljoprivrede, šumarstva i vodoprivrede, prof. dr Darija Kisić Tepavčević, ministar za rad, zapošljavanje, boračka i socijalna pitanja, prof. dr Marijana Dukić Mijatović i prof. dr Ivica Radović, državni sekretari u Ministarstvu prosvete, nauke i tehnološkog razvoja, Zoran Milošević, vršilac dužnosti pomoćnika ministra za rad, zapošljavanje, boračka i socijalna pitanja, dr Aleksandar Jović, vršilac dužnosti pomoćnika ministra prosvete, nauke i tehnološkog razvoja, Nebojša Milosavljević, direktor Uprave za zaštitu bilja u Ministarstvu poljoprivrede, šumarstva i vodoprivrede i Milanka Davidović, šef Odseka u Ministarstvu poljoprivrede, šumarstva i vodoprivrede.

Zatim je Narodna skupština nastavila rad i prešla na **zajednički jedinstveni pretres o predlozima zakona iz tačaka od 5. do 7. dnevnog reda.**

Predsednik je, saglasno članu 170. stav 1, a shodno članu 157. stav 2. Poslovnika, otvorio zajednički jedinstveni pretres o:

**- Predlogu zakona o potvrđivanju Ugovora o socijalnoj sigurnosti između Vlade Republike Srbije i Vlade Kvebeka**,

**- Predlogu zakona o potvrđivanju Protokola za izmenu i dopunu Sporazuma između Vlade Republike Srbije i Vlade Sjedinjenih Američkih Država o naučnoj i tehnološkoj saradnji** i

**- Predlogu zakona o potvrđivanju Sporazuma između Vlade Republike Srbije i Vlade Ruske Federacije o saradnji u oblasti biljnog karantina i zaštite bilja.**

Uvodno izlaganje o predlozima zakona podneli su predstavnici predlagača prof. dr Darija Kisić-Tepavčević, ministar za rad, zapošljavanje, boračka i socijalna pitanja i Branko Ružić, prvi potpredsednik Vlade i ministar prosvete, nauke i tehnološkog razvoja.

U zajedničkom jedinstvenom pretresu učestvovali su narodni poslanici: Milanka Jevtović Vukojičić, izvestilac Odbora za rad, socijalna pitanja, društvenu uključenost i smanjenje siromaštva, Marijan Rističević, izvestilac Odbora za poljoprivredu, šumarstvo i vodoprivredu (zatim je predsednik, saglasno članu 27. i članu 87. st. 2. i 3. Poslovnika, produžio rad Narodne skupštine i posle 18,00 časova), dr Muamer Zukorlić, predstavnik Poslaničke grupe "STRANKA PRAVDE I POMIRENjA SPP - UJEDINjENA SELjAČKA STRANKA USS", Branimir Jovanović, predsednik Poslaničke grupe Socijaldemokratska partija Srbije, Života Starčević, zamenik predsednika Poslaničke grupe JEDINSTVENA SRBIJA (JS), Marina Raguš, predsednik Poslaničke grupe SPAS (povodom čijeg izlaganja su se za reč javili ministri Branko Ružić i prof. dr Darija Kisić-Tepavčević, a replicirala im je narodni poslanik Marina Raguš), Justina Pupin Košćal, predstavnik Poslaničke grupe SOCIJALISTIČKA PARTIJA SRBIJE (SPS), Marijan Rističević, predstavnik Poslaničke grupe „Aleksandar Vučić - za našu decu“, prof. dr Jahja Fehratović, Slavenko Unković, Josip Broz, Dragan Šormaz, Samir Tandir, Zvonimir Stević, Vladica Maričić, Danijela Veljović, Zoran Tomić, Ivana Nikolić, Svetlana Milijić i Uglješa Mrdić, a zatim je predsedavajući dr Vladimir Orlić, potpredsednik Narodne skupštine odredio pauzu u trajanju od jednog časa.

Nakon pauze, sednica je nastavljena u 15 časova i 20 minuta.

U nastavku zajedničkog jedinstvenog pretresa učestvovali su narodni poslanici: prof. dr Ljubiša Stojmirović, prof. dr Vladimir Marinković, Vesna Knežević, Ljiljana Malušić, Veroljub Arsić, Milimir Vujadinović, Miloš Terzić, prof. dr Marko Atlagić, Vuk Mirčetić, Đorđe Milićević, Viktor Jevtović, Luka Kebara, Stefan Srbljanović. Nataša Ljubišić, Sandra Božić i Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS).

Zatim je predsednik zaključio zajednički jedinstveni pretres o predlozima zakona iz tačaka od 5. do 7. dnevnog reda.

Drugog dana rada, sednica je završena u 18 časova i 30 minuta.

**Treći dan rada – 6. maj 2021. godine**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 86 narodnih poslanika, a primenom elektronskog sistema za glasanje utvrđeno je da je u sali prisutno 118 narodnih poslanika i da postoje uslovi za rad.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od predsednika Vlade, Arpad Fremond, predstavnik Poslaničke grupe SAVEZ VOJVOĐANSKIH MAĐARA - od Ministarstva poljoprivrede, šumarstva i vodoprivrede, Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS) - od Ministarstva državne uprave i lokalne samouprave i Milenko Jovanov, predstavnik Poslaničke grupe „Aleksandar Vučić - za našu decu“- od Ministarstva finansija i direktora Poreske uprave Republike Srbije.

Predsednik je obavestio da su sprečeni da sednici prisustvuju narodni poslanici: hadži Milorad Stošić, prof. dr Žarko Obradović, Jelisaveta Veljković i Borisav Kovačević.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Dušan Bajatović, Arđend Bajrami, Nadire Bećiri, Nikola Vojinović, Vladan Glišić, Mladen Grujić, Đorđe Dabić, prof. dr Zoran Dragišić, Vladimir Đukanović, Milan Đurica, Ninoslav Erić, Ilija Životić, Krsto Janjušević, mr Jadranka Jovanović, doc. dr Mihailo Jokić, Jasmina Karanac, Dragomir Karić, Nandor Kiš, Jovan Kolundžija, Marijana Krajnović, Sofija Maksimović, Dragan D. Marković, Aleksandar Mirković, Nenad Mitrović, Olivera Nedeljković, Violeta Ocokoljić, Biljana Pantić Pilja, Ljubo Petrović, Mira Petrović, Snežana Petrović, Milena Popović, Adrijana Pupovac, Dijana Radović, Katarina Rakić, prof, dr Ljubinko Rakonjac, Stefan Srbljanović, Života Starčević, Samir Tandir, Smilja Tišma, dr Emeše Uri, Ljiljana Kuzmanović-Vujaković, Marina Mirković i Nikola Kožović.

Predsednik je, saglasno članu 90. stav 1. Poslovnika, obavestio da je pozvan da sednici prisustvuje Aleksandar Pantić, izborni član Visokog saveta sudstva iz reda sudija.

Zatim je Narodna skupština prešla na **zajednički jedinstveni pretres o predlozima odluka iz tačaka 8. i 9. dnevnog reda**.

Predsednik je, saglasno članu 192. stav 3, a shodno članu 157. stav 2. Poslovnika, otvorio zajednički jedinstveni pretres o:

**- Predlogu odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-639/21 od 9. aprila 2021. godine)** i

**- Predlogu odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-640/21 od 9. aprila 2021. godine).**

Uvodno izlaganje o predlozima odluka podneo je predstavnik predlagača Aleksandar Pantić, izborni član Visokog saveta sudstva iz reda sudija.

U zajedničkom jedinstvenom pretresu učestvovali su narodni poslanici: dr Muamer Zukorlić, predstavnik predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Sanja Jefić Branković, predstavnik Poslaničke grupe Socijaldemokratska partija Srbije, Marija Jevđić predstavnik Poslaničke grupe JEDINSTVENA SRBIJA (JS), Toma Fila, predstavnik Poslaničke grupe SOCIJALISTIČKA PARTIJA SRBIJE (SPS), Jelena Žarić Kovačević, predstavnik Poslaničke grupe „Aleksandar Vučić - za našu decu“ (koja je osporila predloge: da se za sudiju Prekršajnog suda u Vranju, izabere Nataša Jovanović, sudijski pomoćnik u Osnovnom sudu u Surdulici, da se za sudiju Osnovnog suda u Velikom Gradištu izabere Srđan Perić, tržišni inspektor Ministarstva turizma, trgovine i telekomunikacija, da se za sudiju Osnovnog suda u Vranju izabere Brankica Mladenović, sudijski pomoćnik u Osnovnom sudu u Vranju, da se za sudiju Osnovnog suda u Vranju izabere Miljana Stošić, sudijski pomoćnik u Apelacionom sudu u Nišu, da se za sudiju Osnovnog suda u Vranju izabere Ivan Spasić, advokat, Advokatska komora Niš, da se za sudiju Osnovnog suda u Zrenjaninu izabere Tatjana Petrov, sudijski pomoćnik u Apelacionom sudu u Novom Sadu, da se za sudiju Osnovnog suda u Nišu izabere Marko Đurić, sudijski pomoćnik u Osnovnom sudu u Nišu, da se za sudiju Osnovnog suda u Nišu izabere Milica Pešić, sudijski pomoćnik u Privrednom sudu u Nišu, da se za sudiju Osnovnog suda u Požegi izabere Stefan Žunić, korisnik početne obuke na Pravosudnoj akademiji, da se za sudiju Osnovnog suda u Prijepolju izabere Milica Stanić, sudijski pomoćnik u Osnovnom sudu u Priboju, da se za sudiju Osnovnog suda u Prijepolju izabere Ana Pejović, direktor Nacionalne službe za zapošljavanje, Filijala Prijepolje, da se za sudiju Osnovnog suda u Raški, izabere Olivera Babić, advokat, Advokatska komora Čačak i da se za sudiju Osnovnog suda u Šapcu izabere Jelena Mirković, sudijski pomoćnik u Osnovnom sudu u Šapcu, nakon čega je predsedavajuća Elvira Kovač, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad Narodne skupštine i posle 18,00 časova), Misala Pramenković, dr Muamer Bačevac, Nenad Filipović, Dubravka Kralj, Milanka Jevtović Vukojičić, Milija Miletić, Dejan Kesar, Marijan Rističević, Uglješa Mrdić, Veroljub Arsić, Adam Šukalo i prof. dr Marko Atlagić.

Zatim je predsednik zaključio zajednički jedninstveni pretres o predlozima odluka iz tačaka 8. i 9. dnevnog reda i odredio pauzu u trajanju od jednog časa.

Nakon pauze, sednica je nastavljena u 15 časova i 30 minuta.

Predsednik je, saglasno članu 90. stav 1. Poslovnika, obavestio da su pozvani da sednici prisustvuju: Maja Gojković, potpredsednik Vlade i ministar kulture i informisanja, Vanja Udovičić, ministar omladine i sporta, Milan Savić, državni sekretar u Ministarstvu omladine i sporta, Darko Udovičić, pomoćnik ministra omladine i sporta, Vukica Kilibarda, vršilac dužnosti sekretara Ministarstva kulture i informisanja, Radovan Jokić i Danijela Vanušić, vršioci dužnosti pomoćnika ministra kulture i informisanja i Milija Lazarević, vršilac dužnosti sekretara Ministarstva omladine i sporta.

Zatim je Narodna skupština prešla na pretres u pojedinostima o **1. tački dnevnog reda – PREDLOGU ZAKONA O IZMENAMA I DOPUNAMA ZAKONA O KULTURI.**

Predsednik je, saglasno članu 157. stav 3. Poslovnika, otvorio pretres Predloga zakona u pojedinostima.

Sastavni deo Predloga zakona postali su amandmani Vlade na čl. 2, 3, 4, 5. i 11.

U pretresu o Amandmanu na član 2, koji je podnela Vlada, učestvovali su predstavnik predlagača Maja Gojković, potpredsednik Vlade i ministar kulture i informisanja i narodni poslanici Nebojša Bakarec (povodom čijeg izlaganja se za reč javila ministar Maja Gojković), Biljana Jakovljević, Mladen Bošković i Jelica Sretenović.

U pretresu o Amandmanu na član 3, koji je podnela Vlada, učestvovali su ministar Maja Gojković i narodni poslanici Jelica Sretenović i Srbislav Filipović.

U pretresu o Amandmanu na član 4, koji je podnela Vlada, učestvovali su narodni poslanici prof. dr Dragoljub Acković i Milija Miletić.

U pretresu o Amandmanu na član 5, koji je podnela Vlada, učestvovali su narodni poslanici Ivana Nikolić i Nataša Mihailović-Vacić.

U pretresu o Amandmanu na član 11, koji je podnela Vlada, učestvovali su narodni poslanici Elvira Kovač, Milijana Sakić, Miloš Banđur, Samira Ćosović i Milan Jugović.

Zatim je predsedavajući dr Vladimir Orlić, potpredsednik Narodne skupštine, zaključio pretres Predloga zakona u pojedinostima i obavestio da će Narodna skupština, u Danu za glasanje, odlučivati o Predlogu zakona.

Potom je Narodna skupština prešla na pretres u pojedinostima o  **4. tački dnevnog reda – PREDLOGU ZAKONA O IZMENAMA I DOPUNAMA ZAKONA O SPREČAVANjU DOPINGA U SPORTU.**

Predsedavajući dr Vladimir Orlić, potpredsednik Narodne skupštine, saglasno članu 157. stav 3. Poslovnika, otvorio je pretres Predloga zakona u pojedinostima.

Sastavni deo Predloga zakona postao je Amandman narodnog poslanika Gorana Spasojevića na član 11.

U pretresu o Amandmanu na član 11. koji je podneo narodni poslanik Goran Spasojević, učestvovali su podnosilac Amandmana (povodom čijeg izlaganja se za reč javio predstavnik predlagača Vanja Udovičić, ministar omladine i sporta) i narodni poslanik Đorđe Milićević (povodom čijeg izlaganja se za reč javio ministar Vanja Udovičić, a replicirao mu je narodni poslanik Đorđe Milićević).

Zatim je predsednik zaključio pretres Predloga zakona u pojedinostima i obavestio da će Narodna skupština, u Danu za glasanje, odlučivati o Predlogu zakona.

Predsednik je, saglasno članu 87. stav 5. Poslovnika, odredio četvrtak, 6. maj 2021. godine, sa početkom u 18 časova i 5 minuta, kao Dan za glasanje o tačkama dnevnog reda Desete sednice Prvog redovnog zasedanja Narodne skupštine Republike Srbije u 2021. godini.

Primenom elektronskog sistema za glasanje utvrđeno je da su u sali prisutna 164 narodna poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda – PREDLOG ZAKONA O IZMENAMA I DOPUNAMA ZAKONA O KULTURI**

Pošto je Narodna skupština obavila pretres Predloga zakona u načelu i u pojedinostima, a s obzirom na to da su podneti amandmani postali sastavni deo Predloga zakona, Narodna skupština je, saglasno članu 160. stav 3. Poslovnika odlučivala samo o Predlogu zakona u celini.

Narodna skupština je, većinom glasova (od 170 prisutnih narodnih poslanika, 165 je glasalo za, dva su se uzdržala, a tri nisu glasala), usvojila Predlog zakona o izmenama i dopunama Zakona o kulturi, u celini.

**2. tačka dnevnog reda – PREDLOG ZAKONA O IZMENAMA I DOPUNAMA ZAKONA O AKREDITACIJI**

Pošto je Narodna skupština obavila načelni pretres o predlozima zakona iz tačaka 2. i 3. dnevnog reda, a s obzirom na to da na predloge zakona nisu podneti amandmani Narodna skupština je, saglasno članu 160. stav 3. Poslovnika, odlučivala samo o predlozima zakona u celini.

Narodna skupština je, većinom glasova (od 175 prisutnih narodnih poslanika, 173 su glasala za, a dva nisu glasala), usvojila Predlog zakona o izmenama i dopunama Zakona o akreditaciji, u celini.

**3. tačka dnevnog reda – PREDLOG ZAKONA O PREDMETIMA OD DRAGOCENIH METALA**

Narodna skupština je, većinom glasova (od 176 prisutnih narodnih poslanika, 174 su glasala za, a dva nisu glasala), usvojila Predlog zakona o predmetima od dragocenih metala, u celini.

**4. tačka dnevnog reda – PREDLOG ZAKONA O IZMENAMA I DOPUNAMA ZAKONA O SPREČAVANjU DOPINGA U SPORTU**

Pošto je Narodna skupština obavila pretres Predloga zakona u načelu i u pojedinostima, a s obzirom na to da je jedini podnet Amandman postao sastavni deo Predloga zakona, Narodna skupština je, saglasno članu 160. stav 3. Poslovnika odlučivala samo o Predlogu zakona u celini.

Narodna skupština je, jednoglasno (od 177 prisutnih narodnih poslanika, 177 je glasalo za), usvojila Predlog zakona o izmenama i dopunama Zakona o sprečavanju dopinga u sportu, u celini.

**5. tačka dnevnog reda – PREDLOG ZAKONA O POTVRĐIVANjU UGOVORA O SOCIJALNOJ SIGURNOSTI IZMEĐU VLADE REPUBLIKE SRBIJE I VLADE KVEBEKA**

Narodna skupština je, većinom glasova svih narodnih poslanika (od 177 prisutnih narodnih poslanika, 175 je glasalo za, a dva nisu glasala), usvojila Predlog zakona o potvrđivanju ugovora o socijalnoj sigurnosti između Vlade Republike Srbije i Vlade Kvebeka, u celini.

**6. tačka dnevnog reda – PREDLOG ZAKONA O POTVRĐIVANjU PROTOKOLA ZA IZMENU I DOPUNU SPORAZUMA IZMEĐU VLADE REPUBLIKE SRBIJE I VLADE SAD O NAUČNOJ I TEHNOLOŠKOJ SARADNjI**

Narodna skupština je, većinom glasova svih narodnih poslanika (od 177 prisutnih narodnih poslanika, 176 je glasalo za, a jedan nije glasao), usvojila Predlog zakona o potvrđivanju Protokola za izmenu i dopunu Sporazuma između Vlade Republike Srbije i Vlade SAD o naučnoj i tehnološkoj saradnji, u celini.

**7. tačka dnevnog reda – PREDLOG ZAKONA O POTVRĐIVANjU SPORAZUMA VLADE REPUBLIKE SRBIJE I VLADE RUSKE FEDERACIJE O SARADNjI U OBLASTI BILjNOG KARANTINA I ZAŠTITE BILjA**

Narodna skupština je, većinom glasova svih narodnih poslanika (od 179 prisutnih narodnih poslanika, 176 je glasalo za, a tri nisu glasala), usvojila Predlog zakona o potvrđivanju Sporazuma Vlade Republike Srbije i Vlade Ruske Federacije o saradnji u oblasti biljnog karantina i zaštite bilja, u celini.

**8. tačka dnevnog reda – PREDLOG ODLUKE O IZBORU SUDIJA KOJI SE PRVI PUT BIRAJU NA SUDIJSKU FUNKCIJU**

Narodna skupština nije prihvatila predlog da se za sudiju Prekršajnog suda u Vranju izabere Nataša Jovanović, sudijski pomoćnik u Osnovnom sudu u Surdulici, čiju je kandidaturu osporila narodni poslanik Jelena Žarić Kovačević (od 179 prisutnih narodnih poslanika, jedan se uzdržao, a 178 nije glasalo).

Narodna skupština je, većinom glasova svih narodnih poslanika (od 179 prisutnih narodnih poslanika, 176 je glasalo za, a tri nisu glasala) usvojila Predlog odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-639/21 od 9. aprila 2021. godine) bez osporenog kandidata, u celini.

**9. tačka dnevnog reda – PREDLOG ODLUKE O IZBORU SUDIJA KOJI SE PRVI PUT BIRAJU NA SUDIJSKU FUNKCIJU**

Narodna skupština nije prihvatila predlog da se za sudiju Osnovnog suda u Velikom Gradištu izabere Srđan Perić, tržišni inspektor Ministarstva turizma, trgovine i telekomunikacija, čiju je kandidaturu osporila narodni poslanik Jelena Žarić Kovačević (od 179 prisutnih narodnih poslanika, 179 nije glasalo).

Narodna skupština nije prihvatila predlog da se za sudiju Osnovnog suda u Vranju izabere Brankica Mladenović, sudijski pomoćnik u Osnovnom sudu u Vranju, čiju je kandidaturu osporila narodni poslanik Jelena Žarić Kovačević (od 179 prisutnih narodnih poslanika, 179 nije glasalo).

Narodna skupština nije prihvatila predlog da se za sudiju Osnovnog suda u Vranju izabere Miljana Stošić, sudijski pomoćnik u Apelacionom sudu u Nišu, čiju je kandidaturu osporila narodni poslanik Jelena Žarić Kovačević (od 179 prisutnih narodnih poslanika, 179 nije glasalo).

Narodna skupština nije prihvatila predlog da se za sudiju Osnovnog suda u Vranju izabere Ivan Spasić, advokat, Advokatska komora Niš, čiju je kandidaturu osporila narodni poslanik Jelena Žarić Kovačević (od 179 prisutnih narodnih poslanika, 179 nije glasalo).

Narodna skupština nije prihvatila predlog da se za sudiju Osnovnog suda u Zrenjaninu izabere Tatjana Petrov, sudijski pomoćnik u Apelacionom sudu u Novom Sadu, čiju je kandidaturu osporila narodni poslanik Jelena Žarić Kovačević (od 179 prisutnih narodnih poslanika, 179 nije glasalo).

Narodna skupština nije prihvatila predlog da se za sudiju Osnovnog suda u Nišu izabere Marko Đurić, sudijski pomoćnik u Osnovnom sudu u Nišu, čiju je kandidaturu osporila narodni poslanik Jelena Žarić Kovačević (od 179 prisutnih narodnih poslanika, 179 nije glasalo).

Narodna skupština nije prihvatila predlog da se za sudiju Osnovnog suda u Nišu izabere Milica Pešić, sudijski pomoćnik u Privrednom sudu u Nišu, čiju je kandidaturu osporila narodni poslanik Jelena Žarić Kovačević (od 179 prisutnih narodnih poslanika, 179 nije glasalo).

Narodna skupština nije prihvatila predlog da se za sudiju Osnovnog suda u Požegi izabere Stefan Žunić, korisnik početne obuke na Pravosudnoj akademiji, čiju je kandidaturu osporila narodni poslanik Jelena Žarić Kovačević (od 179 prisutnih narodnih poslanika, 179 nije glasalo).

Narodna skupština nije prihvatila predlog da se za sudiju Osnovnog suda u Prijepolju izabere Milica Stanić, sudijski pomoćnik u Osnovnom sudu u Priboju, čiju je kandidaturu osporila narodni poslanik Jelena Žarić Kovačević (od 179 prisutnih narodnih poslanika, 179 nije glasalo).

Narodna skupština nije prihvatila predlog da se za sudiju Osnovnog suda u Prijepolju izabere Ana Pejović, direktor Nacionalne službe za zapošljavanje Filijala Prijepolje, čiju je kandidaturu osporila narodni poslanik Jelena Žarić Kovačević (od 179 prisutnih narodnih poslanika, jedan je glasao protiv, a 178 nije glasalo).

Narodna skupština nije prihvatila predlog da se za sudiju Osnovnog suda u Raški, izabere Olivera Babić, advokat, Advokatska komora Čačak, čiju je kandidaturu osporila narodni poslanik Jelena Žarić Kovačević (od 179 prisutnih narodnih poslanika, 179 nije glasalo).

Narodna skupština nije prihvatila predlog da se za sudiju Osnovnog suda u Šapcu izabere Jelena Mirković, sudijski pomoćnik u Osnovnom sudu u Šapcu, čiju je kandidaturu osporila narodni poslanik Jelena Žarić Kovačević (od 179 prisutnih narodnih poslanika, jedan je glasao protiv, a 178 nije glasalo).

Narodna skupština je, većinom glasova svih narodnih poslanika (od 179 prisutnih narodnih poslanika, 178 je glasalo za, a jedan nije glasao) usvojila Predlog odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-640/21 od 9. aprila 2021. godine) bez osporenih kandidata, u celini.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio Desetu sednicu Prvog redovnog zasedanja Narodne skupštine Republike Srbije u 2021. godini.

Sednica je zaključena u 18 časova i 25 minuta.

GENERALNI SEKRETAR PREDSEDNIK

Veljko Odalović Ivica Dačić